Guivėnų ąžuolas

Guivėnų ąžuolas – buvęs gamtos paveldo objektas, augęs Telšių rajone, Guivėnų kaime, Ubiškės girininkijosGuivėnų ąžuolas neatlaikė stipraus vėjo. Telšių žinios. Nuoroda tikrinta 2024-02-05. Guivėnų miško 43 kvartale. Ąžuolo skersmuo siekė 0,9 m, aukštis – 23 m (1995 m. duomenimis), kamieno apimtis – 5,1 m (2023 m. duomenimis). Tikslus amžius nežinomas, manoma, kad medžiui galėjo būti apie 200–300 metų.

Guivėnų ąžuolas dėl smarkaus vėjo nuvirto 2023 m. spalio 6 d. Jau iki tol medis buvo nudžiūvęs, išpuvusiu vidumi. Ant ąžuolo daugelį metų kabėjo vis atnaujinama koplytėlė su Marijos statulėle. Daliai medžio nuvirtus ant kelio, nupjautos šakos, kita dalis liko gulėti; nuvirtusį ažuolą nutarta patraukti į šoną ir palikti supūti.

Gamtos paminklo statusas Guivėnų ąžuolui suteiktas 1968 m., o vietinės reikšmės paminklams priskirtas 1987 m.Gediminas Isokas. Lietuvos gamtos paminklai. – Vilnius: Mintis, 1995, 311 psl. 2023 m. duomenimis, šio medžio gamtos paveldo objektų sąrašuose nebuvo.

 Tautosakoje 
Sakoma, kad prie koplytėlės pasirodydavusi baltai apsirengusi moteris.Vykintas Vaitkevičius. Senosios Lietuvos šventvietės: Žemaitija. – Vilnius: Diemedis, 1998, 298 psl.

 Išnašos 

Kategorija:Telšių rajono paveldas
Kategorija:Buvę Lietuvos gamtos paveldo objektai
Kategorija:Ąžuolai gamtos paminklai